कोलकाताः पश्चिम बंगाल के बागडोगरा जा रही एयर एशिया की फ्लाइट बुधवार को कोलकाता एयरपोर्ट पर साढ़े चार घंटे लेट हो गई। यात्रियों ने आरोप लगाया कि उन्हें डेढ़ घंटे तक प्लेन के अंदर ही बैठाकर रखा गया। एयर एशिया के स्टाफ ने बदसलूकी भी की। लोग शिकायतें ना करें, इसके लिए एयर कंडीशनर के ब्लोअर को तेजी से चला दिया गया। इसका एक वीडियो सोशल मीडिया पर वायरल होने के बाद कंपनी ने कहा कि प्लेन में तकनीकी खराबी थी। किसी यात्री से बदसलूकी नहीं हुई।